দ্য লাঞ্চবক্স
চলচ্চিত্রটির শুটিং করা হয় ২০১২ সালে মুম্বাইয়ে ₹২২০ মিলিয়ন রুপির বাজেটে। ফিল্মিংয়ের পূর্বে অভিনেতারা ছয় মাস রিহার্সাল করেছেন। আরি অ্যালেক্সা ফিল্ম ক্যামেরা ব্যবহার করে ছবিটি শুট করা হয়। অনেক দৃশ্যই টুকরো টুকরো করে করা হয় যেন শেষ মুহূর্তে লোকেশন বদলালেও অসুবিধা না হয়। রিতেশ বাটরার জানান যে, ট্রেনের দৃশ্যগুলো ধারণ করা হয়েছে কেবল একটিমাত্র কম্পার্টমেন্টে এবং প্রয়োজনে স্থানীয় প্রকৃত যাত্রীদেরও ছবিতে রাখা হয়েছে।
ড্যানি বয়েল
ড্যানি বয়েল (জন্ম: ২০শে অক্টোবর, ১৯৫৬) একজন ইংরেজ চলচ্চিত্র পরিচালক ও প্রযোজক। তিনি "ট্রেইনস্পটিং", "টুয়েন্টি এইট ডেইস লেইটার" এবং "সানশাইন" এর মত চলচ্চিত্র নির্মাণ করে পরিচিতি অর্জন করেছেন। ২০০৮ সালে স্লামডগ মিলিয়নিয়ার চলচ্চিত্রের জন্য তিনি শ্রেষ্ঠ পরিচালক হিসেবে একাডেমি পুরস্কার লাভ করেন। এছাড়াও ২০১০ সালে "127 Hours" চলচ্চিত্রের জন্য তিনি দুইটি বিভাগে একাডেমি পুরস্কারের জন্য মনোনীত হন।